
ŠAKIŲ RAJONO SAVIVALDYBĖS MERAS

POTVARKIS
DĖL ŠAKIŲ RAJONO UGDYMO ĮSTAIGŲ DARBUOTOJŲ VEIKSMŲ, ĮTARUS
MOKINĮ VARTOJUS ARBA TURINT PSICHOAKTYVIŲ MEDŽIAGŲ, ORGANIZAVIMO TVARKOS APRAŠO PATVIRTINIMO

2024 m. sausio   d. Nr. MT-
Šakiai
Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos švietimo įstatymo 58 straipsnio 2 dalies 3 punktu, Lietuvos Respublikos tabako, tabako gaminių ir su jais susijusių gaminių kontrolės įstatymo 16 - 1 straipsniu, 19 straipsnio 5 dalimi, Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu, patvirtintu Lietuvos Respublikos Vyriausybės 2002 m. balandžio 2 d. nutarimu Nr. 437 „Dėl vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašo patvirtinimo“, atsižvelgdamas į Narkotikų, tabako ir alkoholio kontrolės departamento metodines rekomendacijas parengtas 2023 balandžio 13 d.:
1. [bookmark: bookmark4]Tvirtinu Šakių rajono ugdymo įstaigų darbuotojų veiksmų įtarus mokinį vartojus arba turint psichoaktyvių medžiagų organizavimo tvarkos aprašą (pridedama).
2. [bookmark: bookmark5]N u r o d a u paskelbti šį potvarkį Šakių rajono savivaldybės interneto svetainėje.
3. P a v e d u:
         3.1. Šakių rajono savivaldybės administracijos vyriausiajai specialistei (tarpinstitucinio
bendradarbiavimo koordinatorei) Aušrai Pavydienei dokumentų valdymo sistemos (toliau – DVS) Kontora priemonėmis supažindinti su šiuo potvarkiu Šakių rajono savivaldybės mokyklų vadovus;
          3.2. Šakių rajono savivaldybės mokyklų vadovams su šiuo potvarkiu  supažindinti mokytojus, klasių bei papildomojo ugdymo vadovus, auklėtojus, mokinius ir jų tėvus.
Šis potvarkis per vieną mėnesį nuo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (adresu: Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams adresu: A. Mickevičiaus g. 8A, Kaunas.



Savivaldybės meras                                                                                    Raimondas Januševičius
Parengė
Tarpinstitucinio bendradarbiavimo koordinatorė 
(vyriausioji specialistė)

Aušra Pavydienė
2024-01-30     


PATVIRTINTA
Šakių rajono savivaldybės mero 2024 m. sausio     d. potvarkiu Nr. MT -
ŠAKIŲ RAJONO UGDYMO ĮSTAIGŲ DARBUOTOJŲ VEIKSMŲ, ĮTARUS
MOKINĮ VARTOJUS ARBA TURINT PSICHOAKTYVIŲ MEDŽIAGŲ, ORGANIZAVIMO TVARKOS APRAŠAS

I. BENDROSIOS NUOSTATOS

1. Šakių rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašas (toliau – Aprašas), reglamentuoja Ugdymo įstaigos darbuotojų veiksmus, įtarus mokinį vartojus arba turint psichoaktyvių medžiagų.
2. Mokinių, vartojančių ar turinčių psichiką veikiančias medžiagas, nustatymo tikslas – siekti kuo anksčiau nustatyti ir motyvuoti mokinius atsisakyti žalingų įpročių, laiku suteikti Ankstyvosios intervencijos programą ir  kitas pagalbos priemones mokiniui ir šeimai, užkirsti kelią alkoholio, tabako ir (ar) kitų psichiką veikiančių medžiagų neteisėtam vartojimui.
3. Aprašas parengtas vadovaujantis Lietuvos Respublikos sveikatos apsaugos ministro 2005 m. gruodžio 30 d. įsakymu Nr. V-1035/ISAK-2680 „Dėl Sveikatos priežiūros mokykloje tvarkos aprašo patvirtinimo“, Lietuvos Respublikos Vyriausybės 2002 m. balandžio 2 d. nutarimu Nr. 437 „Dėl vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašo patvirtinimo“, Lietuvos Respublikos sveikatos apsaugos ministro 2011 m. rugsėjo 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“.
4. Apraše naudojamos sąvokos ir apibrėžimai:
4.1. Psichoaktyvios arba psichiką veikiančios medžiagos – psichoaktyvios medžiagos, sukeliančios psichikos ir elgesio sutrikimus, kurie klasifikuojami pagal Tarptautinės statistinės ligų ir susijusių sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM). Psichoaktyvių medžiagų samprata apima ne tik narkotikus, veikiančius psichiką, bet ir alkoholį, nikotiną, kofeiną bei lakiąsias medžiagas.
4.2. Psichoaktyvių medžiagų vartojimo prevencija – ugdyti asmenį, motyvuotą sveikai gyventi, nevartoti alkoholio, tabako ir kitų psichiką veikiančių medžiagų.
4.3. Medicininė apžiūra – specialių žinių ir reikiamą kvalifikaciją turinčių visų rūšių asmens sveikatos priežiūros įstaigų asmens sveikatos priežiūros specialistų, kuriems Lietuvos Respublikos teisės aktų nustatyta tvarka suteikta teisė atlikti medicininę apžiūrą, atliekami veiksmai, kuriais nustatoma, ar mokinys vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, apsinuodijęs jomis.
4.4. Apsvaigimas – asmens psichikos būsena ar elgesio sutrikdymas, kuriuos sukelia pavartotos psichiką veikiančios medžiagos (narkotinės priemonės, psichotropinės ir kitos svaigiosios medžiagos).
4.5. Apsinuodijimas – iš išorės į organizmą patekusių nuodų sukelta patologinė būklė, kurios metu išryškėja tam tikri sveikatos sutrikimai (bendras silpnumas, galvos svaigimas, pykinimas ar vėmimas).
4.6. Ankstyvoji intervencija – psichologinės, socialinės pedagoginės pagalbos priemonės, taikomos vaikams po to, kai nustatoma, kad jie vartoja psichiką veikiančias medžiagas, skirtos skatinti nevartoti šių medžiagų.
4.7. Ankstyvosios intervencijos programa – tai planingų ir sistemingų priemonių visuma, skirta rizikingos elgsenos nepilnamečiams asmenims nuo 14 metų, kurie eksperimentuoja ar nereguliariai vartoja psichoaktyviąsias medžiagas (išskyrus tabaką), bet nėra nuo jų priklausomi.
4.8. Mokinys – asmuo, kuris mokosi.
4.9. Tėvai (globėjai, rūpintojai) – mokinio atstovai pagal įstatymą, t. y. vaiko tėvai, vaiką įvaikinus – įtėviai, nustačius globą ar rūpybą – globėjai ar rūpintojai, įstatymų nustatytais atvejais – valstybinė vaiko teisių apsaugos institucija.
4.10. Ugdymo įstaiga – Šakių rajono savivaldybės ugdymo įstaiga.
4.11. [bookmark: _Hlk156308113]Ugdymo įstaigos darbuotojas – Ugdymo įstaigoje dirbantys pedagogai, administracijos bei kiti darbuotojai.
II SKYRIUS
[bookmark: _Hlk156308220][bookmark: _Hlk156311957]UGDYMO ĮSTAIGOS DARBUOTOJŲ VEIKSMAI, ĮTARUS MOKINĮ VARTOJUS PSICHOAKTYVIAS MEDŽIAGAS

5. Ugdymo įstaigos teritorijoje griežtai draudžiama vartoti ir platinti alkoholį, tabako gaminius ar kitas psichiką veikiančias medžiagas.
6. Ugdymo įstaigos darbuotojai, įtarę, kad mokinys Ugdymo įstaigos teritorijoje vartoja psichoaktyvias medžiagas ar yra apsvaigęs nuo šių medžiagų, nedelsdami informuoja apie tai Ugdymo įstaigos vadovą ar jo įgaliotus asmenis, taip pat visuomenės sveikatos specialistą, vykdantį sveikatos priežiūrą ugdymo įstaigoje (toliau – VSS) jo darbo metu (1 priedas).
7. [bookmark: _Hlk156309215]Ugdymo įstaigos vadovas ar jo įgalioti asmenys, esant šio Aprašo 6 punkte nurodytoms aplinkybėms, nedelsiant informuoja mokinio tėvus (globėjus, rūpintojus):
7.1. apie įtarimą, kad mokinys galimai vartoja psichoaktyvias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;
7.2. apie asmens sveikatos priežiūros įstaigas (toliau – ASPĮ), kuriose galima nustatyti ar mokinys vartoja psichoaktyvias medžiagas, yra apsvaigęs nuo šių medžiagų, apsinuodijęs jomis, paskirti tikslingą gydymą;
7.3. apie institucijas, įstaigas, organizacijas, teikiančias psichologinę, socialinę, teisinę ar kitą pagalbą. Taip pat apie šią pagalbą teikiančias įstaigas, organizacijas informuojamas ir mokinys;
7.4. nedelsiant kviečia atvykti į Ugdymo įstaigą pokalbiui ir pasiimti mokinį, apsvaigusį nuo psichoaktyvių medžiagų.
8. [bookmark: _Hlk156312080]Ugdymo įstaigos darbuotojai, įtarę kad mokinys Ugdymo įstaigos teritorijoje yra apsinuodijęs psichoaktyviomis medžiagomis ir jo sveikatai ar gyvybei gresia pavojus, nedelsiant apie tai informuoja Ugdymo įstaigos vadovą ar jo įgaliotus asmenis, VSS jo darbo metu. 
9. Esant šio Aprašo 8 punkte nurodytai aplinkybei:
9.1. nedelsiant teikiama pirmoji pagalba vadovaujantis Ugdymo įstaigos Pirmosios pagalbos organizavimo tvarka;
9.2. jeigu mokiniui reikalinga skubi medicinos pagalba, kviečiama greitoji medicinos pagalba;
9.3. mokinį vežant į ASPĮ, jį lydi Ugdymo įstaigos administracijos atstovas ar jų paskirtas asmuo ir lieka su nukentėjusiuoju, kol atvyks informuoti telefonu tėvai (globėjai, rūpintojai) arba jų įgaliotas asmuo;
9.4. Ugdymo įstaigos vadovas ar jo įgalioti asmenys nedelsiant informuoja apie mokinio apsinuodijimą psichoaktyviomis medžiagomis mokinio tėvus (globėjus, rūpintojus), teritorinės policijos įstaigą ir (ar) Vaiko teisių apsaugos ir įvaikinimo tarnybą (toliau – VTAĮT) pagal mokinio gyvenamąją vietą.
10. [bookmark: _Hlk80565530]Esant šio Aprašo 8 punkte nurodytai aplinkybei arba per kalendorinius metus antrą kartą pasikartojus Aprašo 6 punkte nurodytai aplinkybei mokinio, vartojančio ir/ar turinčio psichoaktyvias medžiagas, elgesys aptariamas Ugdymo įstaigos Vaiko gerovės komisijos (toliau – VGK) posėdyje dalyvaujant klasės/grupės mokytojui, mokiniui ir jo tėvams (globėjams, rūpintojams) bei kitiems kviestiniams mokinio gerove suinteresuotiems asmenims.
11. Ugdymo įstaigos VGK posėdyje numatomi tolimesni mokinio elgesio korekcijos veiksmai ir kita pagalba (sudaromas pagalbos planas).
12. Esant pagrįstiems įtarimams ar faktams, kad mokinys ne kartą vartojo psichoaktyvias medžiagas, vaiko tėvai (globėjai, rūpintojai) informuojami apie galimybę mokiniui dalyvauti Ankstyvosios intervencijos programoje.
13. Tėvams (globėjams, rūpintojams) sutikus, kad mokinys dalyvautų Ankstyvosios intervencijos programoje, jie nukreipiami į Šakių rajono savivaldybės visuomenės sveikatos biurą, vykdantį šią programą. Atsisakius dalyvauti Ankstyvosios intervencijos programoje, organizuojamas Ugdymo įstaigos VGK posėdis, kuriame priimamas sprendimas dėl kreipimosi į tarpinstitucinio bendradarbiavimo koordinatorių dėl minimalios priežiūros skyrimo. 
14. Jei vaiko tėvai (globėjai, rūpintojai) piktybiškai atsisako dalyvauti mokinio Ugdymo įstaigos VGK posėdžiuose, raštu informuojamas tarpinstitucinio bendradarbiavimo koordinatorius.

[bookmark: _Hlk80572554][bookmark: _Hlk156312186]III SKYRIUS
MOKINIO DAIKTŲ PATIKRINIMAS

15. Ugdymo įstaigos darbuotojas, kilus pagrįstiems įtarimams, jog mokinys gali turėti draudžiamų psichoaktyvių medžiagų, nedelsdamas apie tai informuoja Ugdymo įstaigos socialinį pedagogą, vadovą ar jo įgaliotus asmenis (2 priedas).
16. Ugdymo įstaigos vadovas ar jo įgaliotas atstovas (asmuo) turi teisę prašyti mokinio parodyti jo asmeninius daiktus. Mokinio daiktai negali būti tikrinami, negavus jo sutikimo ir (ar) jam nedalyvaujant.
17. Jeigu mokinys sutinka parodyti savo asmeninius daiktus, parodymo metu turi dalyvauti mažiausiai du Ugdymo įstaigos darbuotojai, vienas iš jų – socialinis pedagogas, vadovo pavaduotojas ar jo įgaliotas atstovas.
18. Paaiškėjus, kad mokinys turi psichoaktyvių medžiagų, apie tai nedelsiant informuojami mokinio tėvai (globėjai, rūpintojai) arba bent vienas iš jų ir, esant būtinybei, teritorinė policijos įstaiga. Paimamas draudžiamas turėti daiktas ir pildomas draudžiamų turėti daiktų paėmimo aktas (3 priedas), mokinys užpildo paaiškinimą (5 priedas)
19. Jei mokinys nesutinka parodyti daiktų, apie įtarimus dėl draudžiamų psichoaktyvių medžiagų turėjimo nedelsiant informuojami mokinio tėvai (globėjai, rūpintojai) ir jie kviečiami atvykti į Ugdymo įstaigą.
20. Jiems nesutikus atvykti ir (ar) neatvykus nustatytu laiku, (taip pat esant būtinybei), apie įtarimus dėl draudžiamų psichiką veikiančių medžiagų turėjimo, nedelsiant informuojama teritorinė policijos įstaiga.
21. Kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo, Ugdymo įstaigos vadovo ar jo įgalioto asmens.
22. Ugdymo įstaiga paimtą draudžiamą daiktą, draudžiamų turėti daiktų paėmimo aktą ir mokinio paaiškinimą pateikia teritorinei policijos įstaigai (4 priedas).

IV SKYRIUS
BAIGIAMOSIOS NUOSTATOS

23. Ugdymo įstaigos vadovas užtikrina, kad būtų įgyvendinama narkotinių, psichotropinių, kitų psichiką veikiančių medžiagų vartojimo prevencija, ankstyvoji intervencija, plėtojamas tarpusavio bendradarbiavimas su vaiko teisių apsaugos tarnybomis, teisėsaugos, sveikatos priežiūros ir reabilitacijos įstaigomis.
24. Ugdymo įstaigos vadovas pasirašytinai supažindina tėvus (globėjus, rūpintojus) su mokinio daiktų patikrinimo tvarka (6 priedas).
25. Tėvai (globėjai, rūpintojai) atsako už mokinio vartojimą ir (ar) turėjimą psichoaktyvių medžiagų, pagal Lietuvos Respublikos nustatytą tvarką.
26. Informacija apie mokinius, vartojančius psichoaktyvias medžiagas, turinčius priklausomybę nuo jų, disponuojama tiek, kiek reikalinga mokinio teisei būti sveikam užtikrinti, tačiau nepažeidžiant jo teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.
–––––––––––––––

Šakių rajono ugdymo įstaigų darbuotojų veiksmų įtarus mokinį vartojus arba turint psichoaktyvių medžiagų organizavimo tvarkos aprašo
1 priedas
SITUACIJOS VALDYMO ALGORITMAS, KAI MOKINYS APSVAIGĘS/APSINUODIJĘS
PSICHOAKTYVIOSIOMIS MEDŽIAGOMIS MOKYKLOJE

	Mokyklos darbuotojui įtarus, kad mokinys mokyklos teritorijoje yra apsinuodijęs psichoaktyviosiomis medžiagomis ir jo sveikatai ar gyvybei gresia pavojus

	Nedelsiant mokiniui teikiama pirmoji medicininė pagalba, vadovaujantis mokyklos pirmosios pagalbos organizavimo tvarka;
	jei reikalinga skubi medicininė pagalba, kviečiama greitoji medicinos pagalba;


	
	nedelsiant informuoja apie tai mokyklos vadovą ar jo įgaliotą asmenį bei visuomenės sveikatos specialistą, vykdantį sveikatos priežiūrą mokykloje

	

	Mokyklos vadovas ar jo įgaliotas asmuo

	Telefonu skubiai apie tai informuoja mokinio tėvus (globėjus, rūpintojus);

	

	
	mokinį vežant į asmens sveikatos priežiūros įstaigą, jį lydi mokyklos administracijos atstovas ar jo paskirtas asmuo ir lieka su nukentėjusiuoju, kol atvyks informuoti telefonu mokinio tėvai (globėjai, rūpintojai) arba jų įgaliotas asmuo. 
	Nepavykus susisiekti su vaiko tėvais (globėjais, rūpintojais), informuoti Vaiko teisių apsaugos ir įvaikinimo tarnybą pagal mokinio gyvenamąją vietą

	
	nedelsiant, bet ne vėliau nei per 24 val. informuoja apie mokinio apsinuodijimą psichiką veikiančiomis medžiagomis teritorinės policijos įstaigą, Vaiko teisių apsaugos ir įvaikinimo tarnybą pagal mokinio gyvenamąją vietą ir Švietimo, kultūros ir sporto skyrių.

	

	
	organizuoja tolesnę pagalbą mokiniui ir jo tėvams, (globėjams, rūpintojams) bei visai mokyklos bendruomenei;
sustiprina prevencinę veiklą mokykloje: organizuoja prevencines veiklas ir pokalbius atskirose klasėse ir tarp mokyklos darbuotojų;
parengia informaciją ir informuoja mokinių tėvus (globėjus, rūpintojus) per įstaigos naudojama elektroninį dienyną pakartotinai apie draudžiamų daiktų turėjimą mokyklos teritorijoje ir pasekmes.

	





Šakių rajono ugdymo įstaigų darbuotojų veiksmų įtarus mokinį vartojus arba turint psichoaktyvių medžiagų organizavimo tvarkos aprašo
2 priedas
SITUACIJOS VALDYMO ALGORITMAS, KAI MOKINYS TURI SU SAVIMI CIGAREČIŲ, ELEKTRONINIŲ CIGAREČIŲ IR ELEKTRONINIŲ CIGAREČIŲ PILDYKLIŲ ARBA (IR) RŪKO CIGARETES, ELEKTRONINES CIGARETES MOKYKLOS TERITORIJOJE

	Mokyklos darbuotojui
pastebėjus, kad mokinys
mokyklos teritorijoje su
savimi turi psichoaktyvių medžiagų ar jų pildyklių arba rūko mokyklos teritorijoje
	Nedelsiant informuoja apie tai mokyklos vadovą ar jo įgaliotą asmenį;

	

	Mokyklos vadovas ar jo
įgaliotas asmuo

	Mokyklos vadovas ar jo įgaliotas asmuo nedelsiant kartu su pagalbos mokiniui specialistu inicijuoja pokalbį su mokiniu;
	

	
	pokalbio metu, mokiniui sutikus patikrinti jo daiktus ir neradus draudžiamų psichiką veikiančių medžiagų 

	Informacija užfiksuojama pokalbio lentelėje.

	
	
	Raštu informuoja mokinio tėvus (globėjus, rūpintojus) apie vykusį pokalbį su mokiniu ir draudžiamų psichiką veikiančių medžiagų neturėjimą.

	
	Pokalbio metu išsiaiškinus, kad mokinys turi psichoaktyvių medžiagų ir (ar) jų pildyklių bei mokiniui sutikus parodyti daiktus (vadovaujantis mokymo sutartimi) ir radus draudžiamų psichiką veikiančių medžiagų 

	Paima turimas draudžiamas psichiką veikiančias medžiagas ir užfiksuoja pokalbio lentelėje.

	
	
	Kviečia mokinio tėvus (globėjus, rūpintojus) į mokyklą.

	
	
	Pokalbio metu su mokiniu, jo tėvais (globėjais, rūpintojais) ir socialiniu pedagogu, informuoja apie sutarties, mokinio elgesio taisyklių pažeidimą, taikomas  drausmines priemones ir paaiškina, kad surinkta informacija bei draudžiamos psichiką veikiančios medžiagos 
Perduodamos teritorinei policijos įstaigai.

	
	
	Parengia pranešimą apie įvykį, prideda paimtas iš mokinio draudžiamas psichiką veikiančias medžiagas ir kitus įrodymus bei perduoda teritorinei policijos įstaigai.


	
	
	Inicijuojamas ugdymo įstaigos Vaiko gerovės komisijos posėdis ar pasitarimas dėl klausimo svarstymo (ugdymo įstaigos vadovo sprendimu).

	
	
	Kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo ar įstaigos vadovo, ar jo įgalioto atstovo

	
	Pokalbio metu nesutikus mokiniui parodyti daiktų
	Informacija užfiksuojama pokalbio lentelėje.

	
	
	Kviečia mokinio tėvus (globėjus, rūpintojus) į mokyklą.

	
	
	Atvykus mokinio tėvams (globėjams, rūpintojams) į mokyklą, atliekamas mokinio asmeninių daiktų patikrinimas, dalyvaujant dviem pedagoginiams darbuotojams ir mokinio tėvams (globėjams, rūpintojams). 

	
	
	Radus draudžiamų psichiką veikiančių medžiagų, pokalbio metu su mokiniu, jo tėvais (globėjais, rūpintojais) ir socialiniu pedagogu, informuoja apie sutarties, mokinio elgesio taisyklių pažeidimą, taikomas drausmines priemones ir paaiškina, kad surinkta informacija bei draudžiami daiktai perduodami policijos komisariatui.

	
	
	Radus draudžiamų psichiką veikiančių medžiagų parengia pranešimą apie įvykį, prideda paimtus iš mokinio draudžiamus daiktus ir kitus įrodymus bei perduoda teritorinei policijos įstaigai.


	
	
	Kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo ar įstaigos vadovo, ar jo įgalioto atstovo.

	
	Nesutikus mokinio tėvams, (globėjams, rūpintojams)  atvykti į mokyklą ir (ar) neatvykus nustatytu laiku
	Apie įtarimus dėl draudžiamų psichiką veikiančių medžiagų turėjimo, nedelsiant informuojama teritorinė policijos įstaiga.

	
	
	Kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo ar įstaigos vadovo, ar jo įgalioto atstovo






Šakių rajono ugdymo įstaigų darbuotojų veiksmų įtarus mokinį vartojus arba turint psichoaktyvių medžiagų organizavimo tvarkos aprašo
3 priedas
________________________________________________________
(ugdymo įstaigos pavadinimas)

DRAUDŽIAMŲ TURĖTI DAIKTŲ PAĖMIMO AKTAS
                                                                                                                     
                                                                                  (data)
                                                                                                                       
                                                                                                         (vieta)                              
________________________________________________________________
(pareigos, vardas, pavardė)
vadovaudamasi Lietuvos Respublikos švietimo ir mokslo ministro įsakyme, 2012 m. rugpjūčio 28 d. Nr. V-1268 „Dėl pritarimo rekomendacijoms dėl poveikio priemonių taikymo netinkamai besielgiantiems mokiniams“ numatytomis rekomendacijomis ir 2024 m.          d. Šakių r. savivaldybės nutarimu Nr.              patvirtinta tvarka                                                                  , dalyvaujant  mokyklos  atstovams ar, esant poreikiui,  mokinio (-ės) tėvams (globėjams) :
1. _______________________________________________________________________
(mokyklos atstovo pareigos, vardas, pavardė) 
2. _______________________________________________________________________
(mokyklos atstovo pareigos, vardas, pavardė) 

3. ___________________________________________________________________
( mokinio tėvas, mama, globėjas,  vardas, pavardė) 

paėmiau iš  __________________________________________________________________________________________________               
                                                                         (mokinio  duomenys (vardas, pavardė, gimimo metai)) ___________________________________________________________________________ __________________________________________________________________________, 

šiuos draudžiamus turėti daiktus: (išvardinti, kokie daiktai paimti, pažymint jų išskirtinius požymius (daikto spalva, modelis, numeris, akivaizdūs nusidėvėjimo požymiai ir t.t.).

1. _____________________________________________________________________
2. _____________________________________________________________________ 

Su paėmimo protokolu susipažinau: ______________________________________________
				                                  (mokinio  parašas, vardo raidė, pavardė)
Dalyvaujantys:                                  ______________________________________________
	 		                                              (mokyklos  atstovo   parašas, vardo raidė, pavardė)                                   
                                                           ______________________________________________
	 	                                                          (mokyklos  atstovo   parašas, vardo raidė, pavardė)
                                                                                                      ______________________________________________
	 		                                               (mokinio tėvo, mamos, globėjo  parašas, vardo raidė, pavardė)
Daiktus paėmė :                                                                                                                                         
	 	                                                   (draudžiamą turėti daiktą paėmusio asmens parašas,  vardo raidė, pavardė) 


Šakių rajono ugdymo įstaigų darbuotojų veiksmų įtarus mokinį vartojus arba turint psichoaktyvių medžiagų organizavimo tvarkos aprašo
4 priedas
(ugdymo įstaigos firminis blankas )



Marijampolės apskrities vyriausiojo policijos komisariato                                              Nr.       
Šakių rajono policijos komisariatui




DĖL DRAUDŽIAMŲ DAIKTŲ UGDYMO ĮSTAIGOJE


Informuojame,  kad                m.             d., apie         val.                        pastebėjo, 
                                             (nurodyti pilną įvykio datą, laiką )                                                                 (nurodyti  kas pastebėjo )
jog      klasės mokinys (-ė)                                                           su savimi turi draudžiamą turėti 
    (nurodyti kurios klasės mokinys , jo, jos vardą ir pavardę)                                (nurodyti  tikslią vietą)
mokykloje daiktą -                                ,                                      .   Mokyklos administracinėse 
                          (nurodyti kokį draudžiamą daiktą, jei tai el. cigaretė ar kt. tabako gaminys, nurodyti jį rūkė ar ne)
patalpose                            mokinys (-ė)                          jį savanoriškai pateikė                                .
             (nurodyti draudžiamą turėti daiktą)                                    (vardas, pavardė)                                                                                           (nurodyti kam)
 Apie tai telefonu informuotas  vienas iš mokinio (-ės)  tėvų (globėjų)                                          .
                                                                                                                    (nurodyti vardą, pavardę ir tel. Nr.)
            
PRIDEDAMA. Draudžiamų daiktų paėmimo aktas  –1 lapas;
                                                                                -               ;
                            (draudžiamas turėti daiktas ir jo kiekis)
                          paaiškinimas  - 1 lapas.


Direktorius (-ė)                                                          	                                                                  

                                                            (parašas)                                                                                               (Vardas, pavardė)


Šakių rajono ugdymo įstaigų darbuotojų veiksmų įtarus mokinį vartojus arba turint psichoaktyvių medžiagų organizavimo tvarkos aprašo
5 priedas
________________________________________________________
(Moksleivio vardas, pavardė, gimimo )


                                                 direktoriui (-ei)





P A A I Š K I N I M A S 
DĖL DRAUDŽIAMO TURĖTI  UGDYMO ĮSTAIGOJE DAIKTO

                                                                                                                     
                                                                                  (data)
                                                                                                                       
                                                                                                         (vieta)                              




	Aš, _________________________________,20       m.                                            d.. 
                                     (mokinio vardas, pavardė)                                                  (nurodyti galimo draudžiamo daikto turėjimo laiką)
                                                                    mokykloje, esančioje                                            , turėjau draudžiamą
          (ugdymo įstaigos  pavadinimas)                                                                                                (ugdymo įstaigos adresas)
 turėti  daiktą                                                                                                                                       . 
       
                                      (nurodyti kokį daiktą , ar jį vartojo, naudojo ir kaip ) 
Šį daiktą , t. y.                                                         įsigijau  20      m.                                     d. iš     
                             (nurodyti kokį daiktą)                                                                                           (nurodyti įsigijimo datą)
                                                                                                                                                            .
      (nurodyti asmens iš kurio įsigijo vardą, pavardę, jei yra ugdymo įstaigos mokinys , tai kurios klasės , jei žino, telefono numerį)
Jog draudžiama šį daiktą turėti mokykloje                                 , jog jį(ją) turėjau ir (ar) naudojau    
                                                                 (įrašyti „žinojau“ arba „nežinojau“)                              

                                   . 
(įrašyti „gailiuosi“ arba „nesigailiu)


                                                                                                                                            
(mokinio vardas, pavardė)                                                          (mokinio parašas)



Šakių rajono ugdymo įstaigų darbuotojų veiksmų įtarus mokinį vartojus arba turint psichoaktyvių medžiagų organizavimo tvarkos aprašo
6 priedas
SUTIKIMAS
DĖL MOKINIO DAIKTŲ PATIKRINIMO

1. Sutinku jog, kilus įtarimams, kad ____________________, kuris mokosi ___________
  (mokinio vardas, pavardė)
____________________ galimai turi draudžiamų psichoaktyviųjų medžiagų, mokyklos
       (ugdymo įstaiga)
darbuotojas nedelsiant apie tai informuoja tėvus (globėjus, rūpintojus) ir mokyklos direktoriaus įgaliotą asmenį. Mokyklos vadovas ar įgaliotas asmuo turi teisę prašyti mokinio parodyti jo asmeninius daiktus.
2. Sutinku, kad daiktų patikrinimo metu dalyvautų mažiausiai du mokyklos darbuotojai – mokyklos vadovo įgalioti atstovai. 
3. Sutinku, kad mokyklos darbuotojui įtarus, kad mokinys mokyklos teritorijoje yra apsvaigęs/apsinuodijęs psichoaktyviosiomis medžiagomis ir jo sveikatai ar gyvybei gresia pavojus nedelsiant mokiniui teikiama pirmoji medicininė pagalba, vadovaujantis mokyklos pirmosios medicininės pagalbos organizavimo tvarka.



(parašas)						(vardas, pavardė)

